open-index/open-wikipedia-markdown huggingface dataset:
פאגאיה טכנולוגיות

**פאגאיה טכנולוגיות בע"מ**, המוכרת במותג **Pagaya**, היא חברת פינטק ישראלית, העוסקת בהערכת סיכונים לנותני אשראי.

## היסטוריה
פאגאיה נוסדה במרץ 2016 על ידי גל קרובינר, שמכהן כמנכ"ל החברה, אביטל פרדו, שכיהן כמנהל טכנולוגיות ראשי (CTO) ומכהן כסמנכ"ל, ויהב יולזרי, שמכהן כמנהל סיכונים ראשי (CRO). החברה מספקת שירותי הערכת סיכונים, באמצעות למידת מכונה וביג דאטה, לנותני אשראי בהלוואות מקוונות (בעיקר צרכניות והלוואות רכב), ובכך מאפשרת להם לשפר את פעילותם. בנוסף לחברה פעילות נדל״ן הכוללת רכישת בתים בארה״ב באמצעות מודלים מבוססי למידת מכונה. המשרד הראשי של החברה שוכן במגדל עזריאלי שרונה בתל אביב, ולה סניפים בניו יורק ובסנטה מוניקה. ביוני 2022 העסיקה החברה יותר מ-600 עובדים. בדצמבר 2025 מונה תא"ל (מיל') ד"ר אורן סתר למנהל טכנולוגיות ראשי במקומו של אביטל פרדו, שיימשך לשמש סמנכ"ל.

חברה בת של החברה מנהלת קרנות של הלוואות עמית לעמית. בנוסף החברה עוסקת ברכישה ובאיגוח הלווואות.

### גיוסי הון
במאי 2016 גייסה החברה 1.25 מיליון דולר מקרן כרמל ונצ'רס.

בינואר 2017 גייסה החברה שני מיליון דולר נוספים מקרן כרמל ונצ׳רס.

בפברואר 2018 גייסה החברה חוב של 75 מיליון דולר מסיטיגרופ.

באוגוסט 2018 גייסה החברה 14 מיליון דולר.

באפריל 2019 גייסה החברה 25 מיליון דולר.

ביוני 2020 גייסה החברה 102 מיליון דולר.

בספטמבר 2021 חתמה החברה על הסכם למיזוג עם חברת הספאק EJFA, לפי שווי של 8.5 מיליארד דולר. המיזוג הושלם ביוני 2022.

### עיכוב משיכות כספי משקיעים
באפריל 2023 התפרסם כי פאגאיה החליטה לעכב פדיונות של כספי משקיעים מקרן Pagaya Opportuinity Fund עד לסוף אותה שנה, וזאת על רקע בקשת פדיונות בהיקף חריג מהקרן.

## קישורים חיצוניים
* 

## הערות שוליים

קטגוריה:חברות פינטק ישראליות
קטגוריה:תל אביב-יפו: חברות
קטגוריה:חברות חד-קרן ישראליות
קטגוריה:חברות ישראליות הנסחרות בנאסד"ק
קטגוריה:ישראל: חברות שהוקמו ב-2016
חואן מארבסי

**חואן מארבסי** (בספרדית: **Juan Marvezzi**; 16 בנובמבר 1915 – 4 באפריל 1971) היה כדורגלן ארגנטינאי, ששיחק בעמדת החלוץ.

## ביוגרפיה
מארבסי מגיל צעיר חלם להיות כדורגלן. בילדותו אילתר שער בכך שהכינו מקני סוכר ואילו את הכדור הכין מניירות. היה בעל בעיטה חזקה ומדויקת, עם כישורים שהפכו אותו לסיוט של המגנים המנוסים ביותר. מארבסי בגיל 16 ערך את הופעת הבכורה, במחלקות הנמוכות של ליגת טוקומאן ממחוז הולדתו, ובשנה שלאחר מכן כבר תפס את תפקיד החלוץ המרכזי בקבוצה הראשונה. בשנת 1934 התחיל את הקריירה הרשמית עם ארגנטינו דה רוסאריו, ולאחר מספר שנים, חזר למקום הולדתו בכדי לשחק בבלה ויסטה דה טוקומאן.

הוא הצטרף ב-1937 לטיגרה והפך שם מיד לאליל פופולרי. ממוצע השערים הגבוה שלו הוביל אותו אליה, שם היה הכובש המצטיין בקבוצה בעונות הליגה 1937, 1939, 1940 ו-1941. מארבסי עד היום מלך השערים של טיגרה בהיסטוריה עם 116 שערים, כבש הכי הרבה באצטדיון חוסה דלג'ובאנה, ובנוסף לכך כבש הכי הרבה נגד חמשת המועדונים הגדולים בארגנטינה.

ראסינג קלוב רכשה אותו ב-1942 שם כבש לראשונה 4 שערים במשחק, נגד היריבה פניארול במסגרת ידידות. בזמן שלו בראסינג קלוב המעיט לכבוש כבעבר ולאחר עונה אחת חזר לשחק בטיגרה שם סיים את הקריירה.

במדי נבחרת ארגנטינה זכה מארבסי בקופה אמריקה 1941. הוא כבש חמישייה בניצחון 1–6 על אקוודור ובכך סיים כמלך שערי הטורניר.

לאחר הפרישה מכדורגל מארבסי עבד והתיישב במנדוסה כמה שנים, ואת ימיו האחרונים חי במונרו שבבואנוס איירס.

מרכז|ממוזער|250px|מארבסי (כורע, שלישי משמאל) עם נבחרת ארגנטינה בקופה אמריקה 1941

## תארים
;נבחרת ארגנטינה
*קופה אמריקה: 1941
;אישיים
*מלך השערים של הקופה אמריקה: 1941  (5 שערים)

## קישורים חיצוניים

קטגוריה:כדורגלנים ארגנטינאים
קטגוריה:חלוצי כדורגל ארגנטינאים
קטגוריה:כדורגלני טיגרה
קטגוריה:כדורגלני ראסינג קלוב
קטגוריה:כדורגלני נבחרת ארגנטינה
קטגוריה:ארגנטינאים שנולדו ב-1915
קטגוריה:נפטרים ב-1971
המעיין הנסתר

**המעיין הנסתר** הוא מעיין הסמוך ליישוב אביגיל בדרום הר חברון.

מימי הנביעה מובלים באמת מים אל בריכה קטנה. קוטר הבריכה כ-3 מטר ועומק המים כמטר. המעיין שוכן בגובה כ-820 מטרים מעל פני הים, ומסביבתו ניתן לצפות על רחבי מדבר יהודה והר חברון.

לפי האגדה, במערה בתוכה נמצא המעיין, נפגשו דוד המלך ואביגיל בסיפור התנכ"י המפורסם.

טקסט=הכניסה למערה|ממוזער|הכניסה למערה|ללא

## קישורים חיצוניים
*המעיין הנסתר באביגיל באתר "תיירות חבל יתיר"
*מפת המעיין וסביבתו

## הערות שוליים

קטגוריה:השומרון: מעיינות
קטגוריה:גוש מעון-כרמל
רוסליה מרה

**רוסליה מרה** (; 28 בינואר 1944 - 15 באוגוסט 2013) הייתה אשת עסקים ספרדייה. ב-1975 ייסדה יחד עם בעלה אמאנסיו אורטגה את רשת האופנה זארה. בעת מותה הייתה האישה העשירה ביותר בספרד, והאישה העשירה ביותר שהתעשרה בזכות עצמה בעולם.

## ביוגרפיה
רוסליה מרה נולדה בלה קורוניה שבמחוז גליסיה בצפון ספרד. היא נולדה למשפחה ממעמד הפועלים. אביה עבד בחברת החשמל והגז פנוזה  ואמה הייתה אנאלפביתית שניהלה אטליז. בגיל 11 עזבה את בית הספר, והחלה לעבוד כתופרת בחנות הבגדים לה מאחה. בעבודה זו פגשה את אמאנסיו אורטגה שעבד שנער שליחויות, והשניים נישאו ב-1966. לזוג נולדו שני ילדים: סנדרה שנולדה ב-1968, ומרקוס שנולד ב-1971 עם שיתוק מוחין.

בשנת 1963 הקימה יחד עם אמאנסיו אורטגה, את GOA עסק לייצור חלוקי אמבטיה והלבשה תחתונה, שחיקו עיצובים של מותגים ידועים במחירים נמוכים.

בשנת 1975 פתחו בני הזוג את החנות הראשונה בעיר א קורוניה שבגליסיה, ספרד. לאחר שהחנות הפכה לסיפור הצלחה, נפתחו עוד חנויות ברחבי ספרד. לאחר כעשור הקימו בני הזוג את חברת ההחזקות אינדיטקס. בשנת 2001 הפכה החברה לציבורית לפי שווי של 9 מיליארד אירו.

במהלך שנות ה-80 שונו העיצוב וההפצה של המותג כדי להתאים אותו יותר לקהל הצעיר. בני הזוג נפרדו ב-1986 על רקע בגידה של אורטגה שילד עם אישה אחרת, פלורה פרז, בת מחוץ לנישואים. למרות הגירושים, נותרה מרה מבעלי המותג והייתה מעורבת בניהולו, עד מותה ב-2013.

ב-2011 השקיעה כ-350 מיליון פאונד במלון הפאר הלונדוני בולגרי.

ב-1973 השלימה מרה לימודים והוציאה תעודת הוראה כמורה בבית ספר יסודי, בהמשך למדה פסיכולוגיה.

מרה הייתה מעורבת בעבודת צדקה ובשילוב אנשים בעלי מוגבלויות במעגל העבודה במסגרת קרן פאידיאה גליסיה (Paideia Galiza) שיסדה על רקע שיתוק המוחין של בנה. מרה הייתה פמיניסטית ובשנותיה האחרונות דיברה בעד זכותן של נשים להפלות נגד יוזמות הממשלה. היא תמיכה בתנועת ההמונים האינדינאדוס (המתמרמרים) שהפגינו ברחובות ספרד ב-2011 נגד השחיתות ומדיניות הצנע של ממשלת מריאנו ראחוי.

ב-14 באוגוסט 2013 אושפזה מרה בבית חולים במנורקה לאחר שחוותה שבץ מוחי. היא הוטסה והובהלה לבית החולים סאן רפאל בלה קורוניה, שם נפטרה. היא הורישה את הונה לבתה סנדרה.

## קישורים חיצוניים
* 

## הערות שוליים

קטגוריה:אנשי עסקים ספרדים
קטגוריה:מיליארדריות
Alone at Last with Tony Bennett

***Alone at Last with Tony Bennett*** (בעברית: "**לבד סוף סוף עם טוני בנט**") הוא האלבום השלישי של הזמר האמריקאי טוני בנט. את האלבום הוציאה חברת התקליטים קולומביה רקורדס לאור, בשנת 1955, לאחר שהוקלט בחמש השנים הקודמות. בניגוד לאלבומיו הקודמים, שמות הקרדיטים הופיעו על גבי עטיפת האלבום. *Alone at Last with Tony Bennett* כולל שתי רצועות בונוס, "I Can't Believe That You're in Love With Me" ו-"I Get a Kick Out of You".

## רשימת רצועות

## קישורים חיצוניים

## הערות שוליים

קטגוריה:אלבומי 1955
קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:אלבומי חברת קולומביה רקורדס
The Beat of My Heart

***The Beat of My Heart*** (בעברית: "**הטוב בלבי**") הוא האלבום החמישי של הזמר האמריקאי טוני בנט. את האלבום הוציאה חברת התקליטים קולומביה רקורדס לאור, ב-1 בדצמבר 1957, לאחר שהוקלט בחודשים יוני עד אוקטובר. האלבום הופק על ידי מיץ' מילר.

## רשימת רצועות

## קישורים חיצוניים

## הערות שוליים

קטגוריה:אלבומי 1957
קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:אלבומי חברת קולומביה רקורדס
אמיר נאתכו

**אמיר אדמוביץ' נאתכו** (ברוסית: **Амир Адамович Натхо**; נולד ב-9 ביולי 1996) הוא כדורגלן עבר רוסי ששיחק בעמדת הקשר.

## קריירת מועדונים
גדל באקדמיית הכדורגל יורי קונופלב, בה גדלו גם שחקנים כמו אלן דזגוייב וארתור יוסופוב. ב-16 ביולי 2012 הוא ערך את הופעת הבכורה שלו בליגה הרוסית השנייה במדי דרוז'בה מייקופ, במשחק נגד מיתוס נובוצ'רקסק. הוא ערך 18 הופעות ליגה בעונה זו, וב-31 ביולי הבקיע את שערו היחיד במדי הקבוצה, בניצחון 1–3 על אלניה ולדיקווקז.

ב-10 ביולי 2014 עבר נאתכו לברצלונה, והחל לשחק בקבוצת הנוער של המועדון. ב-24 בנובמבר הוא הבקיע את שערו הראשון, בניצחון 2–3 על אפואל ניקוסיה במסגרת ליגת האלופות לנוער. הוא לא הצליח לפרוץ לקבוצה הבוגרת של המועדון.

ב-1 בספטמבר 2015 נאתכו חזר לרוסיה, וחתם בצסק"א מוסקבה. הוא נכלל בסגל הקבוצה הבוגרת של המועדון במשחקי ליגת העל הרוסית וליגת האלופות. ב-23 בספטמבר הוא ערך את הופעת הבכורה שלו במועדון, במשחק הגביע הרוסי נגד באיקאל אירקוטסק. ב-20 ביוני 2016 שוחרר נאתכו מחוזהו במועדון.

ב-29 באוגוסט 2016 חתם נאתכו על חוזה לארבע עונות בקרסנודאר, אך ב-19 בדצמבר נגרע מסגל הקבוצה הבוגרת ומסגל קבוצת המילואים של המועדון.

ב-11 בפברואר 2017 חתם נאתכו בלוקומוטיב מוסקבה. ב-3 באוגוסט 2018 חתם על חוזה לשתי עונות בוויטורול קונסטנצה מליגת העל הרומנית. בהמשך שיחק גם בבאטה בוריסוב מליגת העל הבלארוסית וביבפטוריה.

לקראת עונת  חתם נאתכו בנומה קאליו מליגת העל האסטונית. ב-7 במרץ 2020 הוא ערך את הופעת הבכורה שלו במועדון, בניצחון 0–1 על נארווה טרנס במסגרת המחזור הראשון בליגה. ב-7 ביולי הבקיע את שער הבכורה שלו במועדון, בניצחון 0–1 על קורסארה במסגרת המחזור ה-11 בליגה. הוא שיחק במועדון במשך עונה וחצי, בהן ערך 38 הופעות ליגה והבקיע שלושה שערים.

באמצע עונת  חתם נאתכו בלבדיה טאלין, גם היא מליגת העל האסטונית. ב-7 באוגוסט 2021 ערך את הופעת הבכורה שלו במועדון, בניצחון 1–3 על קורסארה במסגרת המחזור ה-19 בליגה.

## חיים אישיים
נולד במייקופ שברוסיה, למשפחה צ'רקסית-מוסלמית.

אביו של נאתכו הוא כדורגלן ומאמן העבר הרוסי-צ'רקסי אדם נאתכו, ששיחק ואימן בדרוז'בה מייקופ, ואף אימן את הפועל כפר כמא. בן דודו הוא כדורגלן פרטיזן בלגרד וקפטן נבחרת , ביברס נאתכו.

## קישורים חיצוניים

## הערות שוליים

קטגוריה:כדורגלנים רוסים
קטגוריה:קשרי כדורגל רוסים
קטגוריה:כדורגלני ברצלונה אתלטיק
קטגוריה:כדורגלני צסק"א מוסקבה
קטגוריה:כדורגלני קרסנודאר
קטגוריה:כדורגלני לוקומוטיב מוסקבה
קטגוריה:כדורגלני פארול קונסטנצה
קטגוריה:כדורגלני באטה בוריסוב
קטגוריה:כדורגלני לבדיה טאלין
קטגוריה:כדורגלני סק"א חברובסק
קטגוריה:צ'רקסים
קטגוריה:ספורטאים רוסים בספרד
קטגוריה:ספורטאים זרים ברומניה
קטגוריה:ספורטאים זרים בבלארוס
קטגוריה:ספורטאים זרים באסטוניה
קטגוריה:רוסים שנולדו ב-1996
סנטיאגו בואנו

**סנטיאגו איגנסיו בואנו סקיוטיו** (בספרדית: **Santiago Ignacio Bueno Sciutto**; נולד ב-9 בנובמבר 1998 במונטווידאו שבאורוגוואי) הוא כדורגלן אורוגוואי המשחק בעמדת הבלם בקבוצת וולברהמפטון וונדררס ובנבחרת אורוגוואי. 

## קריירת מועדונים
### תחילת הקריירה
בואנו נולד במונטווידאו שבאורוגוואי, והצטרף למחלקת הנוער של פניארול בשנת 2009, כשהיה בן 10. ב-5 בינואר 2016 הוא קודם לקבוצה הבוגרת של המועדון, אך לא זכה לשחק במדיה במשחק רשמי.

### ברצלונה ב'
ב-31 בינואר 2017 חתם בואנו על חוזה לשלוש עונות וחצי בברצלונה מהלה ליגה.

ב-24 בינואר 2018 הושאל בואנו פראלדה-ז'ירונה ב' מהליגה הספרדית השלישית, קבוצת המילואים של ז'ירונה, למשך חצי עונה, וב-31 באוגוסט הושאל אליה פעם נוספת, הפעם למשך עונה מלאה.

### ז'ירונה
ב-19 באוגוסט 2019 חתם בואנו על חוזה לחמש עונות בז'ירונה מהליגה הספרדית השנייה. ב-19 בדצמבר הוא ערך את הופעת הבכורה שלו במועדון, בניצחון 1–2 על לינארס דפורטיבו במסגרת גביע המלך הספרדי. ב-20 ביולי 2020 הוא ערך את הופעת הבכורה שלו בליגה במדי המועדון, בהפסד 0–2 לאלקורקון במסגרת המחזור ה-42 לעונת . זו הייתה הופעתו היחידה בליגה בעונה זו.

ב-7 בינואר 2021 הבקיע בואנו את שער הבכורה שלו במועדון, בניצחון 1–2 על לוגו במסגרת גביע המלך הספרדי. ב-10 באפריל הוא הבקיע את שער הבכורה שלו בליגה במדי המועדון, בהפסד 1–2 לראיו ואיקאנו במסגרת המחזור ה-34 לעונת . בעונה זו הוא ערך 40 הופעות ליגה, בהן הבקיע שני שערים.

ב-31 באוגוסט 2023 חתם לחמש שנים בוולברהמפטון וונדררס מהפרמייר ליג.

## קישורים חיצוניים

## הערות שוליים

קטגוריה:כדורגלנים אורוגוואים
קטגוריה:בלמי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני ברצלונה אתלטיק
קטגוריה:כדורגלני ז'ירונה
קטגוריה:כדורגלני וולברהמפטון וונדררס
קטגוריה:כדורגלני נבחרת אורוגוואי
קטגוריה:אורוגוואים שנולדו ב-1998
מיכאיל יעקובלביץ' ואליאנסקי

**מיכאיל יעקובלביץ' ואליאנסקי** (25 במאי 1915 – 23 ביוני 1987), היה איש צבא סובייטי שהשתתף במלחמת העולם השנייה, מפקד כיתת מקלעים של גדוד סיור מס' 932 באוגדת סיור מס' 252 של הארמייה ה-46 בחזית האוקראינית השנייה שקיבל עיטור גיבור ברית המועצות, סגן זוטר.

## ביוגרפיה
נולד למשפחת פועלים יהודים. בשנת 1936 סיים את לימודיו בבית הספר הטכני לאווירופוטוגאודזיה (צילום אוויר), עבד כטכנאי גיאודזיסט. בצבא האדום מאז 1937. בוגר בית הספר לחיל הרגלים הצבאי בשנת 1939.

השתתף במלחמה העולם השנייה מיוני 1941 עד שנפצע בדצמבר אותה השנה. בהמשך שולב בחזית הערבה. לאחר שנפצע בפעם השנייה והחלים צורף לארמייה ה-52 ואחר כך לארמייה הרביעית המעוטרת.

בליל 30 במרץ 1945, כיתת מקלעים בפיקודו הייתה אחת הראשונות שצלחו דנובה ליד העיירה קומרנו שבסלובקיה. לאחר שתפסו מובלעת בצד הימני של הנהר, מקלעי המכונה השתלטו על העיר בקרבות. על כך הוענק לו עיטור גיבור ברית המועצות ב-15 במאי 1946. נפצע פעמיים במהלך המלחמה.

לאחר המלחמה שוחרר מן הצבא הפעיל. בהמשך חי ועבד בסבסטופול.

## הערות שוליים

קטגוריה:יהודים מעוטרי גיבור ברית המועצות
קטגוריה:מעוטרי הכוכב האדום
קטגוריה:מעוטרי עיטור לנין
קטגוריה:מעוטרי עיטור המלחמה הפטריוטית הגדולה
קטגוריה:יהודים אנשי הצבא האדום במלחמת העולם השנייה
קטגוריה:רוסים שנולדו ב-1915
קטגוריה:סובייטים שנפטרו ב-1987
כתר משולש (פוקר)

**כתר משולש** מציין זכייה של שחקן בשלוש תחרויות פוקר עולמיות במהלך הקריירה: זכייה בצמיד באליפות העולם בפוקר (WSOP), זכייה בטורניר המרכזי של סבב הפוקר העולמי (WPT) וזכייה בטורניר המרכזי של הסבב הפוקר האירופי (EPT). נכון ליולי 2024, 10 שחקנים זכו בכתר המשולש.

## זוכי הכתר המשולש

### זכיות לפי מדינה

## הערות שוליים

קטגוריה:פוקר
קטגוריה:פרסי פוקר
טניה בראזו

**טניה בראזו** (; נולדה ב-1 בדצמבר 1998) היא זמרת-יוצרת יוונייה ממוצא רומני.

## ביוגרפיה
בשנת 2016 השתתפה בראזו בגרסה היוונית של "The X Factor". בשלב האודישנים ביצעה את השיר "Hero", של מריה קארי. היא עברה לשלב הבא, וסומנה על ידי קהל התחרות כמועמדת פוטנציאלית לזכייה. בראזו נכנסה לקטגוריית הבנות בניהולה של טאמטה. במרוצת הזמן הודחו מן הקטגוריה הזו אלני קוסקינה, כריסטינה צנטי וכריסטינה מפוניה, פרט לבזארו. אולם בשלב חצי הגמר הודחה מן התחרות, לאחר שהפסידה לזמר סטראו סול.

בשנת 2017 הוציאה בראזו לאור את סינגל הבכורה שלה, "O Kosmos Mou". לאחר מכן השתתפה בקדם היווני לאירוויזיון 2018, עם השיר "Kati", אך כשלה בניסיון להעפיל לגמר התחרות. בשנת 2019 הוציאה לאור את הסינגל "Mon Cheri", שהפך ללהיט ברחבי המדינה, והושמע במרבית תחנות הרדיו המקומיות. בשנת 2020 זכתה בתוכנית השירה "Your Face Sounds Familiar", כשהיא מגלמת את אריאנה גרנדה. על פי ההערכות עתידה בראזו להיבחר על ידי רשות השידור הקפריסאית לייצוג המדינה באירוויזיון 2022. אולם לבסוף נבחרה הזמרת אנדרומאכי, עם השיר "Ela".

## קישורים חיצוניים

## הערות שוליים

קטגוריה:זמרות יווניות
קטגוריה:ילידות 1998
לוקסטורנה

**לוקסטורנה** (באנגלית: **Luxturna**, גם: **Voretigene neparvovec**) היא תרופה גנטית לטיפול ברטיניטיס פיגמנטוזה (גן RPE65) וב. התרופה פותחה על ידי חברת התרופות ספארק  ובית החולים לילדים בפילדלפיה. זהו הטיפול הגנטי הראשון שאושר על ידי מנהל המזון והתרופות האמריקאי (FDA).

רטיטיניס פיגמנטוזה ותסמונת לבר הן הפרעות תורשתיות הגורמות לתהליך עיוורון פרוגרסיבי. הטיפול הגנטי משפר משמעותית את הראייה אצל המטופלים. הטיפול ניתן כזריקה לתוך הרשתית.

## היסטוריה
החוקרים, בני הזוג ז'אן בנט ואלברט מגווייר, עבדו במשך עשרות שנים על מחקרים בנושא עיוורון מולד, מחקר שהגיע לשיאו באישור הטיפול חדש, לוקסטורנה.

לוקסטורנה הוגדרה על-ידי ה-FDA כתרופה יתומה עבור תסמונת לבר ורטיניטיס פיגמנטוזה. בקשת רישיון להפצה הוגשה ל-FDA ביולי 2017 עם בקשה למתן עדיפות. תוצאות הניסוי הקליני שלב III פורסמו באוגוסט 2017. ב-12 באוקטובר 2017, פאנל ייעוץ מרכזי למינהל המזון והתרופות (FDA), המורכב מ-16 מומחים, המליץ פה אחד על אישור הטיפול. ה-FDA האמריקאי אישר את התרופה ב-19 בדצמבר 2017. עם מתן האישור, חברת התרופות ספארק החלה בטיפול בעיקר בילדים הסובלים מהמחלה.

המכירה המסחרית הראשונה של לוקסטורנה הייתה גם המכירה הראשונה של מוצר גנטי כלשהו בארצות הברית, התרחשה במרץ 2018. מחיר הטיפול דאז הוכרז כ-425 אלף דולר לטיפול בודד. התרופה אושרה לשימוש רפואי בארצות הברית בדצמבר 2017, באוסטרליה באוגוסט 2020 ובקנדה, באוקטובר 2020.

בישראל הוכנסה התרופה לסל הבריאות בשנת 2020. עברו את הטיפול כ-10 מטופלים מרביתם ילדים עד גיל 12.

## קישורים חיצוניים
* אושר טיפול גֵני ראשון למחלת עיניים ניוונית אתר מכון דוידסון לחינוך מדעי.
* לוקסטורנה, באתר משרד הבריאות.
* The Status of RPE65 Gene Therapy Trials: Safety and Efficacy באתר NCBI
* [לוקסטורנה](https://eyewiki.aao.org/Voretigene_neparvovec-rzyl_(Luxturna%E2%84%A2)), באתר eyewiki

## הערות שוליים

קטגוריה:תרופות לרפואת עיניים
קטגוריה:תרופות יתומות
קטגוריה:תרופות לפי א'-ב'
סאיק מוטור

**סאיק מוטור קורפוריישן**, או **SAIC** (בסינית: **上汽集团**, פיניין: **Shàngqì jítuán**, באנגלית: **SAIC Motor Corporation**) הוא תאגיד רב-לאומי ויצרן רכב בבעלות ממשלתית סינית עם משרדים ראשיים בשאנגחאי. חברת Fortune Global 100 ואחת מ"ארבע הגדולות" (יחד עם רכבי צ'אנגן, קבוצת FAW ותאגיד דונגפנג מוטורס) של יצרניות הרכב הסיניות (כולן בבעלות המפלגה הקומוניסטית), לחברה היה היקף הייצור הגדול ביותר מכל יצרנית רכב סינית בשנת 2014, מייצרים יותר מ -4.5 מיליון כלי רכב. תמהיל הייצור שלה אינו מוגבל לסקטור הצרכני, כאשר עד מיליון רכבי נוסעים מסוג SAIC הם טנדרים מסחריים. נכון ל-2021, SAIC היא יצרנית הרכב הסינית השנייה בגודלה ו-12 בעולם במונחי ייצור.

ל-SAIC שורשים עוד בשנותיה הראשונות של תעשיית הרכב הסינית בשנות הארבעים, כאשר SAIC הייתה אחת מיצרניות הרכב הבודדות בסין של מאו, וייצרה את שאנגחאי SH760. רכבי SAIC נמכרים תחת מגוון מותגים, כולל אלה של שותפיה למיזם משותף. שני מותגים בולטים בבעלות SAIC עצמה הם MG, מכונית רכב בריטית היסטורית, Roewe.

מחוץ לסין מוכרת SAIC רכבים רבים תחת מותג הרכב הבריטי שקנתה, "MG", אפילו בממלכה המאוחדת, ואף שאין להם קשר לחברת ורכבי MG המסורתיים. רכבים אלו מיוצרים בסין ובתאילנד. כמו כן משווק גם מותג IM מוטורס, המתמקד בקרוסאובר וסדאן חשמליים גדולים.

ל-SAIC מוטור גם "מרכז חדשנות" בישראל

## קישורים חיצוניים
* מבחן דרכים לסאיק מוטור IM 6 באתר ICAR

## הערות שוליים

קטגוריה:חברות בבעלות ממשלת סין
קטגוריה:חברות הנסחרות בבורסה לניירות ערך בשנגחאי
קטגוריה:יצרני רכב סיניים
יצחק בן ישראל (בגדאד)

רבי **יצחק בן ישראל** היה ראש ישיבת בגדד ומחבר פיוטים בתקופת הראשונים, במחצית הראשונה של המאה ה-13. אחד מפיוטיו הידועים הוא אֶתְוַדֶּה עַל עֲבֵרוֹת קַלּוֹת וַחֲמוּרוֹת, שנאמר בנוסח הספרדים בסליחות.
רבי יהודה אלחריזי כתב עליו (לאחר ביקורו בבגדד, לצד דברי ביקורת על שירתו): "מבחר משורריהם רבי יצחק בר ישראל ראש הישיבה, קצת שיריו חזקים וטובים". "ממבחר חכמיהם וחסידיהם רבי יצחק. בעל נפש יקרה ודרכו דרך ישרה".

שירתו אינה בנויה במשקל השירה הספרדית. השירים שהשתמרו ממנו הם בעיקר וידויים ותוכחות.

מהרח"ו מביא בשער הכוונות שהאר"י לא היה אומר את הווידויים שחיברו רבי יצחק בן ישראל, וגם לא את שאר הפיוטים המאוחרים (אלא רק פיוטים קדומים כגון אלה שחיבר רבי אלעזר בירבי קליר). על כך מעיר רבי שמואל ויטאל שאביו היה אומר את הווידויים האלה כשהיה שליח ציבור.

## קישורים חיצוניים
*.
* אבן שוויק, יצחק בן ישראל, באתר אנו - מוזיאון העם היהודי
* "עת אהבת אוהב", באתר הספרייה הלאומית
* מחזור ליום כיפור ובו הבקשה "רבונו של עולם מבין כל נסתר ונעלם"
* וידוי למנחה של יום כיפור, באתר היברובוקס

## הערות שוליים

קטגוריה:פייטנים
קטגוריה:בגדאד: רבנים
קטגוריה:רבנים: ראשונים
קטגוריה:יהודי בבל במאה ה-13
תאונת האוטובוס בגשר נחלת יצחק

**תאונת האוטובוס בגשר נחלת יצחק** התרחשה ב-26 באוקטובר 1958. אוטובוס מלא בנוסעים נפל מגשר נחלת יצחק בתל אביב שהיה נטוי מעל נחל מוסררה (הידוע כיום כנחל אילון) אל תוך ערוץ הנחל. בתאונה, מהחמורות ביותר מאז קום המדינה, נספו 11 נוסעים (לפי גרסה אחרת – 13) וכ-40 נפצעו.

## התאונה
### האירוע והשלבים שקדמו לו
אוטובוס של חברת דן בקו 63, יצא בשעה 22:00 לערך מתחנה בחוף הים. האוטובוס, מדגם Chausson, נסע על הגשר, שאורכו היה כ-25 מטר ורוחבו חמישה מטר. במהלך הנסיעה, בסביבות השעה 22:30, סטה האוטובוס ימינה, עלה על מעקה הגשר, פרץ דרכו, ונפל מגובה של כעשרה מטרים אל תוך מימיו הרדודים של הנחל, שם נחת כשהוא הפוך על גגו ומעוך. באוטובוס היו בעת התאונה כ-50 נוסעים, ורק בודדים הצליחו להיחלץ ממנו בכוחות עצמם. מקצת הנפגעים נלכדו מתחת לאוטובוס.

### לאחר התאונה
למקום הוזעקו כ-15 אמבולנסים וכן כבאים ושוטרים. הקדימו אותם אזרחים שהחלו לחלץ את הנפגעים מהאוטובוס ולהעלות אותם מערוץ הנחל. פינוי הנפגעים נמשך לאור זרקורים שהציבו הכבאים.

רוב הנפגעים הועברו לבית החולים הדסה, שעבר למצב חירום. פצועים אחרים הועברו לבתי החולים תל השומר, דונולו ובילינסון.

תחילה דיווחו העיתונים על שמונה הרוגים בתאונה. התברר כי הם היו בגילאים 17 עד 59, ורובם היו תושבי גבעתיים.

האוטובוס הניזוק הוצא מהנחל רק למחרת היום בשעות הצהריים.

## לאחר התאונה
שר התחבורה משה כרמל מינה ועדת חקירה בת שלושה חברים לבדיקת התאונה. בראשה עמד האלוף אליהו בן חור, שהיה מהנדס במקצועו.

נהג האוטובוס הועמד בעקבות התאונה למשפט פלילי בבית משפט השלום בתל אביב. המשפט נפתח בינואר 1959 והתנהל עד מאי 1960. הנהג הורשע ונידון למאסר של שישה חודשים בפועל ועוד שישה חודשים על תנאי. רישיון הנהיגה שלו נפסל לשנה והוטל עליו קנס של 1,000 לירות.

הנפגעים ובני משפחותיהם הגישו תביעות פיצויים בגין התאונה נגד חברת דן.

## קישורים חיצוניים
* 
* ידיעות מאתר עיתונות יהודית היסטורית:
** מעריב, 27 באוקטובר 1958:
*** מספר הרוגי אסון "דן" עלה לתשעה
*** האסון על גשר מוצררה
*** הנהג: 'הרגתי אנשים, לא אוכל לחיות' (המשך)
** שמונה הרוגים ומעל ל-30 פצועים בתאונה קטלנית בנחלת-יצחק (המשך), על המשמר, 27 באוקטובר 1958
** נסתיים משפט הנהג א. הפנר, למרחב, 11 בינואר 1960
** שישה חודשי מאסר לנהג אוטובוס האסון במוצררה, למרחב, 22 במאי 1960

## הערות שוליים

אוטובוס בגשר נחלת יצחק
קטגוריה:תל אביב: היסטוריה
קטגוריה:גבעתיים
קטגוריה:דן חברה לתחבורה ציבורית
קטגוריה:1958 בישראל
החברה הכללית לשיט באגם ז'נבה

**החברה הכללית לשיט באגם ז'נבה** (בצרפתית:**Compagnie générale de navigation sur le Lac Léman**) היא חברה שווייצרית שמפעילה ספינות באגם ז'נבה ומקשרת בין הערים על שפת האגם. מטה החברה ממוקם בלוזן.

החברה הוקמה בשנת 1873 תוך איחוד מספר חברות שפעלו באגם. למרות פיתוח מערכת רכבות באזור, הצי של החברה נותר להיות הכלי החשוב לתחבורה מקומית ולצורכי תיירות. עסקי החברה נפגעו במהלך מלחמת העולם הראשונה, ובמהלך מלחמת העולם השנייה היא אף הפסיקה את פעילותה ל-3 חודשים. הספינות שטות תחת דגל שווייץ, אך בהתקרב לשטחי צרפת מונף גם דגל צרפת.

צי החברה כולל בין היתר מספר ספינות שנבנו בתחילת המאה ה-20. בשנת 1999 חמש מהן קיבלו מעמד של "נכס לאומי היסטורי" ותפעול ספינות אלו מסובסד על ידי הממשל המקומי. לדעת ארגון "מורשת אגם ז'נבה" הן הפכו לחלק בלתי נפרד מהנוף. בשנת 2014 זכתה החברה בפרס  של "אאורופה נוסטרה". על הספינה Savoie נערכים סיורי שיט גסטרונומי בהם מוגשים בישולים של פיליפ שברייה. בשנת 2019 ספינות אלו והמסעדות שעל הספינות זכו בפרס של הוועדה הבינלאומית למונומנטים ולאתרים.

## צי החברה

## קישורים חיצוניים

קטגוריה:חברות שווייצריות
קטגוריה:אגם ז'נבה
ברברה אנרייט

**ברברה אנרייט** (באנגלית: **Barbara Enright**; נולדה ב-19 באוגוסט 1949) היא שחקנית פוקר אמריקאית מקצוענית ועורכת המגזין "Woman Poker Player". אנרייט היא אישה הראשונה שהגיעה לשולחן הגמר של האירוע המרכזי באליפות העולם בפוקר והראשונה שזכתה בצמיד אליפות העולם בפוקר באירוע פתוח שאיננו לנשים או מוזמנים בלבד. סך הכל זכתה בשלושה צמידים לאורך הקריירה. בשנת 2007 נבחרה להיכל התהילה של הפוקר.

## קריירת פוקר
ב-1986 זכתה אנרייט בצמיד אליפות העולם בפוקר הראשון שלה, בטורניר סטאד לנשים, וזכתה ב-16,400 אלף דולר. ב-1994 היא שחזרה את ההישג וזכתה בצמיד השני שלה באותו הטורניר, ובפרס הראשון של 38,400 דולר, והייתה לאישה הראשונה אשר זכתה בשני צמידים.

ב-1995 הייתה לאישה הראשונה אשר הגיעה לשולחן הגמר של האירוע המרכזי, בו היא סיימה במקום החמישי, והיחידה עד ללאו מרגטס ב-2025. ב-1996 הייתה לאישה הראשונה שזוכה בצמיד באירוע פתוח שאיננו לנשים או מוזמנים בלבד, כאשר ניצחה בטורניר פוט לימיט טקסס הולדם ובפרס של 180 אלף דולר, והייתה לאישה הראשונה אשר זכתה בשלושה צמידים.

ב-2007 הייתה לאישה הראשונה אשר נבחרה להיכל התהילה של הפוקר.

### צמידי אליפות העולם בפוקר

## קישורים חיצוניים

## הערות שוליים

קטגוריה:שחקניות פוקר אמריקאיות
קטגוריה:שחקני פוקר אמריקאים
קטגוריה:זוכי צמיד אליפות העולם בפוקר מארצות הברית
קטגוריה:חברי היכל התהילה של הפוקר
קטגוריה:חברות היכל התהילה של הפוקר לנשים
קטגוריה:אמריקאיות שנולדו ב-1949
קטגוריה:אמריקאים שנולדו ב-1949
TechSmith

**טקסמית**' (באנגלית: **TechSmith**) היא חברה אמריקאית, העוסקת בפיתוח תוכנה לצילום מסך ועריכת וידאו.

החברה מעסיקה כ-334 עובדים ומספקת שירותים לכ-65 מיליון לקוחות בכל רחבי העולם.

משרדיה הראשיים נמצאים במישיגן, ארצות הברית.

## היסטוריה
טקסמית' הוקמה בשנת 1987, על ידי וויליאם המילטון (William Hamilton) במטרה לסייע בעריכת סרטוני וידאו למשתמשים מקצועיים וגם למי שאינו מומחה בכך.

בשנת 1990, שחררה החברה את המוצר הראשון שלה אל השוק.

### מוצרי החברה
* **Jing** - תוכנה לשיתוף והקלטת מסך ועריכת וידאו.
* **Screencast** - שירות לאחסון תמונות וידאו.
* **Snagit** - תוכנה לצילום מסך, עריכת תמונות והוספת טקסטים.
* **Camtasia** - תוכנה לעריכת מצגות וסרטוני וידאו.
* **Relay** - תוכנה להצגה, עריכה ושיתוף של מצגות.
* **Morae** - תוכנה לביצוע מחקרי שוק וניהול קבוצות מיקוד.
* **Coach's Eye** - אפליקציה סלולרית המאפשרת לנהל ולערוך תמונות וסרטוני וידאו.
* **Flipped classroom** - תוכנה לניהול והקלטת שיעורים מקוונים לתלמידים.

## קישורים חיצוניים
* 

* 
* 

## הערות שוליים

קטגוריה:חברות אמריקאיות
קטגוריה:צילום
קטגוריה:וידאו
קטגוריה:עריכה
שורש 40

**שורש 40**, או **מיאן בּוּ** (בסינית: **宀部**, פיניין: **Mián bù**) הוא השורש הארבעים של הכתב הסיני. פירושו "**[[גג]]**" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.

במילון קאנגשי יש 246 תווים (מתוך 49,030) שניתן למצוא תחת שורש זה.

## התפתחות

קובץ:宀-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:宀-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:宀-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:宀-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת

* 
* 

## קישורים חיצוניים

* U+5B80, במאגר Unihan

קטגוריה:שורשים (כתב סיני)
ראב באטלר

**רִיצַ'רְד (רָאֵב) אוֹסְטֵן בַּאטְלֶר, הברון בַּאטְלֶר מסָאפֶּרוֹן-וואַלְדֶן** (באנגלית: **Richard Austen Butler, Baron Butler of Saffron Walden**; 9 בדצמבר 1902 – 8 במרץ 1982) היה פוליטיקאי בריטי רב השפעה מטעם המפלגה השמרנית אשר כיהן כמזכיר המדינה הראשון וסגן ראש ממשלת הממלכה המאוחדת תחת הרולד מקמילן בין 1962 ל-1963 וכמו כן גם כיהן בתור מזכיר המדינה לענייני חוץ וחבר העמים, מזכיר הפנים, מנהיג בית הנבחרים הבריטי, הלורד שומר החותם, שר האוצר ויושב ראש המפלגה השמרנית. בין 1964 ל-1965 כיהן כאבי בית הנבחרים.

באטלר התחנך באוניברסיטת קיימברידג' (1921–1925), והרצה באוניברסיטה זו על ההיסטוריה הצרפתית עד 1929, אז נבחר לפרלמנט כחבר המפלגה השמרנית (שהייתה באותה העת בממשלת אחדות לאומית עם מפלגת הלייבור). במהלך שנות ה-30 עבד ברציפות במשרדים הקולוניאליים בראג' הבריטי, בכלכלת ומדיניות חוץ, ובהמשך תמך בוועידת מינכן. במהלך מלחמת העולם השנייה, כנשיא מועצת החינוך, היה אחראי בעיקר על פיתוח חוק החינוך המקיף והמהפכני משנת 1944. לאחר המלחמה היה אחד הדוגלים הבולטים של גוף חינוך בינלאומי, שהביא להקמת אונסק"ו.

כאשר חזרו השמרנים לשלטון בשנת 1951 בראשות וינסטון צ'רצ'יל, התמנה באטלר לשר האוצר; בשנת 1955 מונה ללורד שומר החותם ותמך במרץ באנתוני אידן במהלך מלחמת סיני; ובהמשך היה מקורב לראש הממשלה מקמילן. הוא כיהן כיושב ראש בית הנבחרים בין 1955 ל-1961. הוא מילא מספר תפקידים מרכזיים בקבינט והיה מועמד לראשות הממשלה לאחר התפטרותו של מקמילן, תפקיד שהלך בסופו של דבר לאלק דאגלס-יום. הוא התמנה לחבר בית הלורדים לכל חייו ב-1965, עת הוענק לו תואר אצולה, וב-1971 התמנה לאביר מסדר הבירית.

## קישורים חיצוניים

* 
* 
* ראב באטלר, באתר ה-BBC 

קטגוריה:בריטים במאה ה-20
קטגוריה:פוליטיקאים בריטים
קטגוריה:פוליטיקאים בריטים במלחמת העולם השנייה
קטגוריה:שרי החוץ של בריטניה
קטגוריה:שרי האוצר של בריטניה
קטגוריה:חברי המפלגה השמרנית (הממלכה המאוחדת)
קטגוריה:מסדר הבירית: אבירים וגבירות עמיתים
קטגוריה:בריטים שנולדו ב-1902
קטגוריה:בריטים שנפטרו ב-1982
שורש 175

**שורש 175**, או **פֵיי בּוּ** (בסינית: **非部** או **部**; בפיניין: **Fēi bù**) הוא השורש המאה שבעים-וחמשה של הכתב הסיני. פירושו "**[[שגיאה]]**" והוא האחרון מתוך 9 (מתוך סך הכל 214 שורשי הקאנגשי) שורשים המורכבים משמונה קווים.

במילון קאנגשי יש 25 תווים (מתוך 49,030) שניתן למצוא תחת שורש זה.

פיי בו יכול להופיע מכווץ אנכית, מעל או מתחת לשורש אחר כשהוא מרכיב מילה יחד איתו כגון ב: 靟 (במופע עליון) או 靠 (מופע תחתון).

## התפתחות

קובץ:非-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:非-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:非-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## וריאנטים
צורת השורש כתובה באופן שונה בסינית מפושטת בהשוואה לשפות אחרות. ב"רפורמת הכתיבה של סין", *שין דז'שינג*, (או גופני הדפוס החדשים), במקום **** המקורית אומצה צורה יותר וולגרית וסימטרית . שינוי זה מיושם לעיתים אף בפרסומים סיניים מסורתיים, בתוך כתב מסורתי אפילו שהצורה מפושטת וזאת בעקבות השינויים הקטנים יחסית מהצורה המסורתית.
קובץ:Regular Style CJKV Radical 175 (0).svg| בסינית מסורתית, יפנית וקוריאנית
קובץ:Regular Style CJKV Radical 175 (1).svg| בסינית מפושטת 


## לקריאה נוספת

* 
* 

## קישורים חיצוניים

* מאגר Unihan - U+975E

קטגוריה:שורשים (כתב סיני)
חוג כדורגלני סוקולניקי

[ממוזער|שחקני סוקולניקי נגד קייב במשחק שנערך ב-[7 באוקטובר 1912 בקייב]]
**חוג כדורגלני "סוקולניקי"** (ברוסית: **Кружок футболистов «Сокольники»**, בראשי תיבות **КФС**) היה מועדון הכדורגל הראשון במוסקבה, שהוקם ב-21 במאי 1907 והיה אחד משלושת המועדונים המייסדים של ליגת הכדורגל המוסקבאית.

## היסטוריה
אמנת המועדון אושרה ב-21 במאי 1907. המייסדים הרשמיים של המועדון היו אנדריי איוואנוביץ' ואשקה והחלוץ המרכזי, הסטודנט אלכסנדר פיליפוב. רוב שחקני המועדון היו עובדים ופועלים. מדי המועדון כללו חולצות לבנות עם צווארונים שחורים ומכנסיים שחורים.

ביוני 1923 נוצרה קבוצת הכדורגל של אגודת הספורט דינמו שהורכבה מתוך כדורגלני סוקולניקי. בהרכב הראשון של דינמו נכללו השחקנים איוואן ארטמייב, מיכאיל דניסוב, וסילי ז'יטארב, ניקולאי איגנאטוב, איוואן לנצ'יקוב, סרגיי נברוב, איוואן אובצ'קין, פיוטר אובצ'קין, אלכסנדר פטרוב, בוריס טיטוב, ניקולאי טרויצקי, פיודור צ'ולקוב וסרגיי שומל ששיחקו קודם בסוקולניקי.

דינמו שיחקה במשך זמן מה במדיה הישנים של סוקולניקי.
## תארים
;ליגת הכדורגל המוסקבאית / גביע קולומיאגי
* **זכייה** (**2**): 1919, 1921
* **סגנות** (**3**): 1918, 1919, 1920
* **מקום שלישי** (**2**): 1911, 1912
## הערות שוליים

קטגוריה:קבוצות כדורגל רוסיות
קטגוריה:מוסקבה: מועדוני כדורגל
קטגוריה:האימפריה הרוסית: כדורגל
קטגוריה:דינמו מוסקבה (כדורגל)
קטגוריה:1907 ברוסיה
Game Dev Story

**Game Dev Story** הוא משחק מסוג משחקי סימולציה של עסקים שפותח בשנת 1997 על ידי חברת "קיירוסופט" היפנית עבוד Microsoft Windows. בשנת 2010 הוא הותאם ל-iOS ואנדרואיד. בהמשך הוא הותאם ל-Windows Phone ב-2015, לנינטנדו סוויץ' ב-2018 ול-פלייסטיישן 4 בפברואר 2021.

השחקן (בדומה למשחק Game Dev Tycoon) מנהל חברה שמפתחת משחקי וידאו ומנסה להרחיב היקף מכירות של החברה. המשחקים שפותחו מקבלים תגובות המבקרים בתלות באיכות המשחק ומקבלים ציון 1–10 והערכת המכירות. במידה ושחקן מקבל ציונים טובים, הוא מקבל כלים נוספים לפיתוח משחקים. כאשר הוא מגיע ל"אולם התהילה" באפשרותו לקבל עובדים נוספים לפיתוח משחקים. להגעה ל"אולם התהילה" הוא צריך להגיע לציון כולל של 32 מחבר המבקרים.

המשחק קיבל ציון 86/100 באתר Metacritic.

## משחקיות
השחקן שולט על מפתח משחקי וידאו מתחיל, במטרה לייצר את משחקי החמשב והכונסולות הכי מוצלחות כדי להרוויח כסף. השחקן שולט במספר גורמים שיכולים לעזור או לעכב את איכות המשחקים שפורסמו, כולל העסקת צוות, שליטה בכיוון ומהירות הפיתוח ושימוש בפריטים שנותנים חיזוקים לעובדים או משנים את עבודתם. ככל שהשחקן מתקדם ומרוויח יותר כסף, המבנה שלו משתפר והם רשאים לשכור יותר צוות, וכך ליצור משחקים טובים יותר.

משחקים מקבלים ציוני ביקורת עם סיום משחק הנעים בין 1–10 עם הערה מהמבקר המשויך לניקוד שלו. הציונים בדרך כלל משפיעים על המכירות הנלוות למשחק, וכמו שהם בחיים האמיתיים, המכירות מדורגות במספר לפי האופן שבו הן נמכרו באותו שבוע.

כאשר השחקן מגיע לרמת היכל התהילה, הוא יכול ליצור סרטי המשך למשחק שלו. כדי להגיע להיכל התהילה, השחקן צריך לגרום למבקרים לתת ציון של לפחות 32.

## קישורים חיצוניים
* 
* תיאור המשחק באתר pocketgamer
* תיאור המשחק באתר eurogamer
* 

קטגוריה:משחקי וידאו משנת 2010
קטגוריה:משחקי סימולציית בנייה וניהול
קטגוריה:משחקי נינטנדו סוויץ'
קטגוריה:משחקי Windows
קטגוריה:משחקי מובייל
קטגוריה:משחקי וידאו שפותחו ביפן
קטגוריה:משחקי iOS
Next Generation Air Dominance

**Next Generation Air Dominance** (**NGAD**) (בתרגום לעברית – **מטוס עליונות אווירית מהדור הבא**) היא תוכנית לפיתוח מטוס קרב של הדור השישי של חיל האוויר האמריקאי שמטרתה להקים "משפחת מערכות" שתצליח בסופו של דבר להחליף את מטוס ה-F-22 ראפטור של לוקהיד מרטין. מטוס הבואינג F-47 של חברת בואינג זכה במכרז התכנית.

## היסטוריה
תוכנית NGAD התחילה בתחילת העשור השני של המאה ה-21 במטרה לפתח מערכת עליונות אווירית של שנות ה-30 של המאה ה-21 עבור חיל האוויר האמריקאי. התוכנית שואפת לפתח מספר טכנולוגיות מפתח בתחומים כגון הנעה, חמקנות, נשק מתקדם, עיצוב דיגיטלי (תכנון בעזרת מחשב) וניהול תרמי של חתימת המטוס. NGAD מתוארת כ"משפחת מערכות", עם מטוס קרב כחלקה המרכזי של המערכת, וחלקים אחרים במערכת צפויים להיות מטוסי ליווי בלתי מאוישים שישאו אמצעי לחימה נוספים ויבצעו משימות אחרות. בפרט, NGAD שואפת לפתח מערכת המתייחסת לצורכי התפעול של ספקטרום הפעולות באוקיינוס השקט, שבה מטוסי חיל האוויר הנוכחיים חסרי טווח ויכולות נשיאה מספקות. מפקדי חיל האוויר האמריקאי ציינו כי ייתכנו שתי גרסאות של NGAD: אחת עם טווח ארוך ויכול נשיאה גדולה עבור האזור ההודי-פסיפי ואחת יותר מדויקת לטווחים הקצרים יחסית בין אזורי קרב אפשריים באירופה.

בספטמבר 2020 הצהיר וויל רופר  כי אב טיפוס בקנה מידה מלא של מטוס הקרב NGAD טס. במאי 2021 הצהיר ראש מטה חיל האוויר של ארצות הברית, הגנרל צ'ארלס בראון כי ה-NGAD יתחיל להחליף את ה-F-22 בשנות ה-30 של המאה ה-21.

ביולי 2023 החליטה חברת נורת'רופ גראמן לפרוש מתחרות ה-NGAD.

במרץ 2025, נשיא ארצות הברית דונלד טראמפ חשף כי המטוס שעתיד להיות מיוצר על ידי חברת בואינג במסגרת התכנית ייקרא בואינג F-47.

## ראו גם
* פרויקט F/A-XX
* מיג-41

## הערות שוליים

קטגוריה:כלי טיס חמקניים
קטגוריה:ארצות הברית: צבא וביטחון
קטגוריה:מטוסי קרב מתוצרת ארצות הברית
קטגוריה:מוצרים עתידיים: אמצעי לחימה
קטגוריה:ארצות הברית: מיזמים עתידיים
אנני לזור

**אנני לזור** (באנגלית: **Annie Lazor**; נולדה ב-17 באוגוסט 1994) היא שחיינית אמריקאית, זוכת מדליית ארד אולימפית (טוקיו 2020) ואלופת עולם (בריכת 25 מטר) (האנגג'ואו 2018) במשחה ל-200 מטר חזה. אלופת פאן אמריקה (2019) במשחי החזה.

## ביוגרפיה
לזור נולדה וגדלה בדטרויט, מישיגן, בתם של סטייסי ודייוויד "דייב" לזור (דייב נפטר באפריל 2021). היא למדה באוניברסיטת אובורן.

### 2015
ב שנערכו בטורונטו, קנדה ביולי 2015 היא זכתה במדליית ארד במשחה ל-200 מטר חזה בתוצאה של 2:26.23 דקות. נוסף לכך, היא סיימה במקום חמישי במשחה ל-100 מטר חזה בתוצאה של 1:08.72 דקות.

### 2018
באליפות ארצות הברית שנערכה באירוויין, קליפורניה בסוף יולי 2018 זכתה במדליית ארד במשחה ל-200 מטר חזה בתוצאה של 2:24.42 דקות. נוסף לכך, היא סיימה במקום 12 במשחה ל-100 מטר חזה.

#### אלופת עולם (בריכת 25 מטר)
באליפות העולם (בריכת 25 מטר) שנערכה בהאנגג'ואו הרפובליקה העממית של סין בדצמבר אותה שנה היא זכתה במדליית זהב 200 מטר חזה בתוצאה של 2:18.32 דקות, לפני בת ארצה בתני גאלאט (2:18.62 דקות) ופאני לקלואיז מבלגיה (2:18.85 דקות).

### 2019
במשחקים הפאן-אמריקאיים שנערכו בלימה, פרו בתחילת אוגוסט 2019 היא זכתה ב-3 מדליות זהב במשחה ל-100 מטר חזה (1:06.94 דקות), במשחה ל-200 מטר חזה בשיא משחקים חדש של 2:21.40 דקות ובמשחה שליחות 4x100 מטר מעורב (3:57.64 דקות), כשחיינית שנייה היא קבעה ב"זינוק שליחות" תוצאה של 1:06.35 דקות.

### 2021
#### אלופת ארצות הברית
באליפות ארצות הברית ששימשה כמבחנים האמריקאים לאולימפיאדת טוקיו (2020) שנערכו באומהה, נברסקה ביוני 2021 זכתה לזור בשתי מדליות, זהב וארד ונכללה במשלחת האמריקאית למשחקים האולימפיים. מדליית זהב במשחה ל-200 מטר חזה בתוצאה של 2:21.07 דקות, לפני לילי קינג (2:21.75 דקות) ואמילי אסקובדו (2:22.64 דקות) ומדליית ארד במשחה ל-100 מטר חזה בתוצאה של 1:05.60 דקות, אחרי לילי קינג (1:04.79 דקות) ולידיה ג'קובי (1:05.28 דקות).

#### מדליית ארד אולימפית
במשחקים עצמם היא זכתה במדליית ארד במשחה ל-200 מטר חזה בתוצאה של 2:20.84 דקות, אחרי טטיאנה סקונמאקר מדרום אפריקה שקבעה שיא עולם חדש של 2:18.95 דקות ולילי קינג (2:19.92 דקות).

## שיאים אישיים
### בריכה אולימפית
* 50 מטר חזה: 30.75 שניות (2021)
* 100 מטר חזה: 1:05.37 דקות (2021)
* 200 מטר חזה: 2:20.77 דקות (2021)

### בריכת 25 מטר
* 50 מטר חזה: 29.83 שניות (2020)
* 100 מטר חזה: 1:03.69 דקות (2020)
* 200 מטר חזה: 2:16.33 דקות (2020)

## קישורים חיצוניים

## הערות שוליים

קטגוריה:אמריקאים ילידי מישיגן
קטגוריה:דטרויט: אישים
קטגוריה:שחייניות חזה אמריקאיות
קטגוריה:זוכות מדליית ארד אולימפית אמריקאיות באולימפיאדת טוקיו (2020): שחייה
קטגוריה:בוגרות אוניברסיטת אובורן
קטגוריה:בוגרי אוניברסיטת אובורן
קטגוריה:מישיגן: שחיינים
קטגוריה:אמריקאיות שנולדו ב-1994
קטגוריה:אמריקאים שנולדו ב-1994
אקיס וגלתיאה

|שמאל|ממוזער|200px|אהבתם של אקיס וגלתיאה בציור של אלכסנדר-צ'ארלס גוילמוט
**אקיס וגלתאה** הם זוג מהמיתולוגיה היוונית שנזכרים בהמשך במטמורפוזות של אובידיוס.
אובידיוס מתאר את סיפור אהבתם של בן האנוש אקיס ונימפת הים גלתיאה. כאשר הקיקלופ פוליפמוס בקנאתו הורג את אקיס. גלתיאה הופכת את אהובה לדימוי נצחי של נהר.
הסיפור הפך לנושא של שירים, אופרות, ציורים ופסלים מתקופת הרנסאנס ואילך.

## מיתולוגיה
גלתיאה מתוארת אצל הומרוס והסיודוס כאהובה ביותר בין חמישים נימפות הים (ניריאידות) שעוררה את חיזוריו של הבלתי סביר ביותר הקיקלופ הסיציליאני פוליפמוס.

על פי מטמורפוזות של אובידיוס, גלתיאה מופיעה כאהובתו של אקיס בנו של פאן ונימפת ים (ביתו של נהר סימטו), יום אחד כאשר פוליפמוס ראה אותם ליד הים התעוררה קנאתו והוא שלף סלע ענק מצידו של הר אטנה ופגע באקיס והרגו, גלתיאה הפכה את דמו של אקיס לנהר הסיציליאני אקיס.

## ביטוי ספרותי ואופראי
בתקופת הרנסאנס והבארוק הנושא הפך לפופולרי בספרד, לואיס דה גונגורה כתב שיר אפי - "האגדה על פוליפמוס וגלתיאה" שיצא לאור ב־1627 כהרחבה של הנושא אותו הוציא לאור לואיס קאריו אי סוטומאיור בשנת - 1611, והנושא מצא ביטוי אופראי בסרסואלה (אופרטות ספרדיות) של הקומפוזיטור אנטוניו דה ליטרס משנת 1708.

בצרפת, הקדיש ז'אן-בטיסט לולי את האופרה "אקיס וגלתיאה" (1686) לסיפור זה. 
באיטליה ג'ובאני בונונצ'יני הלחין אופרה של מערכה אחת: "פוליפמוס" בשנת 1703.

לאחר זמן קצר גאורג פרידריך הנדל הלחין את הקנטטה "אקיס, גאלאתיאה ופוליפמוס" (1708) וכאשר הוא עבר לאנגליה הוא העלה גרסה חדשה עם ליברית אנגלי של ג'ון גיי.

וולפגנג אמדאוס מוצרט ופליקס מנדלסון-ברתולדי הוציאו עיבוד עדכני משלהם המדגיש את פסטורליית האהבה של אקיס וגליתאה ונותן מקום מצומצם לפוליפמוס.

ניקולא פורפורה חיבר בזמן שהותו בלונדון אופרה בשם "פוליפמוס", ובהמשך המאה חיבר יוזף היידן אופרה ב-1763 אותה עיצב לרגל חתונה אימפריאלית עם תוספת לגבי נצחיות האהבה.

## גלריית ציורים

Bemberg Fondation Toulouse - Acis et Galatée - Luca Giordano (ca1685) 120,6x190,5 inv.1074.jpg|אקיס וגלתיאה מאת לוקה ג'ורדנו.
File:Aci e Galatea (dettaglio) - Furini.jpg|אקיס וגלתיאה מאת פרנצ'סקו פורני
Nicolas Poussin - Paysage avec Polyphème.jpg|אקיס וגלתיאה מאת ניקולא פוסן בארמיטאז'
קובץ:The Triumph of Galatea, by Corrado Giaquinto.jpg|ניצחון גלתיאה, קוראדו ג'אקווינטו


## גלריית פסלים


Fontaine de Médicis, Jardin du Luxembourg, Paris 29 September 2012.jpg|אקיס וגלתיאה במזרקת מדיצ'י בגני לוקסמבורג
Acis-Grand Cascade of Peterhof.jpg|רועה הצאן אקיס במזרקת הפסלים הגדולה של ארמון פטרהוף.
Galatea-Peterhof.jpg|גלתיאה במזרקת הפסלים הגדולה של ארמון פטרהוף


## קישורים חיצוניים

קטגוריה:דמויות מהמיתולוגיה היוונית
גלתיאה
מוצב חרדון

**מוצב חרדון** היה המוצב הדרומי ביותר בציר פילדלפי שבין רצועת עזה למצרים, בסמוך לעיר רפיח. המוצב אויש על ידי חיילי חטיבת גבעתי וגדוד הסיור הבדואי, בכפוף לחטיבת קטיף – החטיבה הדרומית שבאוגדת עזה. כ-500 מטרים מהמוצב שכן מוצב מקביל של הצבא – מוצב טרמית.

## אירועים בולטים
ב-17 בדצמבר 2003 חמאס ניסה לפוצץ את מוצב חרדון באמצעות מנהרה עם חומרי נפץ שנחפרה בסמוך למוצב. למרות הפיצוץ המוצב נפגע קלות בלבד.

ב-21 באוקטובר 2004 רב-סמל מתקדם  (ששירת בחיל ההנדסה הקרבית ועסק בעבודות תשתיות בציר) נהרג מפיצוץ מטען, לאחר שאיתר פיר של מנהרה בסמוך למוצב.

בינואר 2005 פרצה דליקה במוצב (ככל הנראה כתוצאה מתקלה מבצעית), שגרמה לפציעתם של שני חיילים.

באפריל 2005 ועדות ההתנגדות העממית ירו לעבר קבלנים אזרחיים וכוח צבאי בסמוך לציר. מהירי נפצעו איש קבע באופן בינוני ואזרח באופן קל. ועדות ההתנגדות טענו כי הירי בוצע כנקמה בפלסטינים בשבוע קודם לכן.

## ראו גם
* מוצב אלוף
* מוצב טרמית

## הערות שוליים

קטגוריה:בסיסי צה"ל שנסגרו
חרדון
קטגוריה:בסיסי צה"ל ברצועת עזה
סרחיו אקיימה

**סרחיו אקיימה רודריגס** (בספרדית: **Sergio Akieme Rodríguez**; נולד ב-16 בדצמבר 1997 במדריד שבספרד) הוא כדורגלן ספרדי המשחק בעמדת המגן השמאלי בקבוצת סטאד ריימס.

## קריירת מועדונים
### ראיו ואיקאנו
אקיימה נולד במדריד שבספרד להורים מגינאה המשוונית - אביו נולד בבאטה ואמו במלאבו. בחודש אוגוסט 2013, בגיל 15, הצטרף אל מחלקת הנוער של ראיו ואיקאנו, ממחלקת הנוער של חטאפה.

ב-30 באוגוסט 2015 ערך אקיימה את הופעת הבכורה שלו בקבוצת המילואים של ראיו ואיקאנו. ב-30 בדצמבר הוא נכלל לראשונה בסגל הקבוצה הבוגרת של המועדון, למשחק לה ליגה נגד אתלטיקו מדריד, אך לא זכה לדקות משחק בהפסד 2-0.

ב-6 בספטמבר 2016 הוא ערך את הופעת הבכורה שלו בקבוצה הבוגרת של המועדון, כשפתח בהרכב בניצחון 0–2 על אלמריה במסגרת גביע המלך הספרדי. ב-9 ביוני 2017 ערך את הופעת הבכורה שלו בליגה הספרדית השנייה, כשנכנס כמחליף בניצחון 1–2 על סביליה ב'.

### ברצלונה
ב-2 בספטמבר 2019 חתם אקיימה על חוזה לשתי עונות בברצלונה, והחל לשחק בברצלונה אתלטיק, קבוצת המילואים של המועדון, ששיחקה בליגה הספרדית השלישית. ב-22 בפברואר 2020 נכלל בסגל הקבוצה הראשונה של המועדון למשחק נגד אייבר, בשל פציעתו של המגן השמאלי ג'ורדי אלבה, אך לא שיחק במשחק.

### ההשאלה לאלמריה והמעבר הקבוע
ב-19 בספטמבר 2020 הושאל אקיימה לאלמריה מהליגה הספרדית השנייה למשך עונה אחת, עם סעיף רכישה.

לאחר עונה מוצלחת באלמריה בה ערך 36 הופעות ליגה, בחרה אלמריה לממש את סעיף הרכישה, וב-7 ביולי 2021 חתם אקיימה באופן קבוע באלמריה.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:מגני כדורגל ספרדים
קטגוריה:מדריד: כדורגלנים
קטגוריה:כדורגלני ראיו ואייקאנו
קטגוריה:כדורגלני ברצלונה אתלטיק
קטגוריה:כדורגלני אלמריה
קטגוריה:כדורגלני סטאד ריימס
קטגוריה:ספורטאים ספרדים בצרפת
קטגוריה:ספרדים שנולדו ב-1997
ראס ח'מיס

**ראס ח'מיס** היא שכונה ערבית במזרח ירושלים, המהווה שכונת משנה למחנה הפליטים שועפאט וממוקמת בין השכונות היהודיות פסגת זאב והגבעה הצרפתית.

## גאוגרפיה ודמוגרפיה
ראס ח'מיס נמצאת בתוך שטחה המוניציפלי של ירושלים, אך מעבר לגדר ההפרדה (במקטע עוטף ירושלים). החל משנת 2005 השכונה משתייכת למינהל הקהילתי "עוטף ירושלים", הכולל את כלל השכונות שמעבר לגדר ההפרדה. נכון לדצמבר 2015, ג'מיל סנדוקה הוא יושב ראש הוועד השכונתי.

בשכונה (ביחד עם ראס שחאדה ודאחיית א-סלאם) מתגוררים כ-10,000 תושבים, כשחלק משמעותי מהם הגיע מחברון בשל הדיור הזול.

## בנייה
לשכונה אין תוכנית מתאר והרוב המוחלט של המבנים בשכונה נבנו שלא כחוק. בינואר 2005 הוועדה המחוזית לתכנון ובנייה דרשה מעיריית ירושלים לפתח תוכניות בנייה לשכונה. בשנים האחרונות ישנה תנופת בנייה פיראטית בשכונה.

## תשתיות
החשמל בראס ח'מיס מסופק על ידי חברת החשמל המזרח ירושלמית. המים לשכונה מסופקים על ידי חברת הגיחון. אולם מכיוון שלשכונה אין תוכנית מתאר, אסור על פי חוק לחבר את הבתים לאספקת מים והתושבים מתחברים באופן פיראטי ומקבלים מים בחינם. בהיעדר גבייה מספקת, חברת הגיחון נמנעת מלהגדיל את אספקת המים ובשכונה יש מחסור במים.

בשכונה פועלים בית ספר יסודי אחד ובית ספר על-יסודי נוסף. בנוסף על כך, פועלים בשכונה מספר מסגדים.

תשתיות התחבורה בשכונה לקויות.

## ביטחון
תושבי השכונה נכנסים לירושלים דרך מחסום ח'מיס. ההתנהלות במחסום עוררה ביקורת מצד גורמי שמאל ובהם האגודה לזכויות האזרח בישראל, מחסום Watch ועיר עמים. ב-24 בינואר 2008 נהרג שוטר משמר הגבול רמי זוהרי ושוטרת נוספת נפצעה קשה מירי בסמוך למחסום. גדודי חללי אל-אקצא לקחו אחריות על הפיגוע. ביולי 2009 פלסטיני נעצר במחסום בחשד שניסה לבצע פיגוע דקירה כנגד שוטרים ישראליים.

במרץ 2016 התגבשה בעיריית ירושלים תוכנית לתקצוב פעילויות נוער בשכונות שבהן רף האלימות נמוך - ובהן ראס ח'מיס. למרות זאת, במהלך גל הטרור הפלסטיני בשנים 2015–2016 תושבי פסגת זאב סבלו לעיתים מירי מכיוון השכונה. במהלך גל טרור זה כוחות פלסטיניים נכנסו באופן חריג לשטח ראס ח'מיס על מנת ללכוד חשודים ברצח שוטרים פלסטיניים בשכם.

## הערות שוליים

קטגוריה:שכונות ערביות בירושלים
קטגוריה:מזרח ירושלים
סמסונג גלקסי A02

**סמסונג גלקסי A02** (באנגלית: **Samsung Galaxy A02**) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת A של סמסונג גלקסי. הוא הוכרז בינואר 2021. הוא יורשו של סמסונג גלקסי A01.

## מפרט
### חומרה
המכשיר מצויד במסך מגע קיבולי מסוג "PLS TFT" בגודל 6.5 אינץ' וברזולוציית 1600×720 פיקסלים.

המכשיר מופעל על ידי מעבד בעל ארבע ליבות, בתדר עבודה של 1.5 ג'יגה הרץ. במכשיר ישנה מערכת על שבב מדגם MT6739W מתוצרת מדיאטק עם תהליך של 28 ננומטר. למכשיר אחסון פנימי בנפח 32 או 64 ג'יגה בייט, ניתן להרחיבו באמצעות כרטיס MicroSD עד ל-512 ג'יגה בייט. למכשיר יש זיכרון RAM בנפח 2 או 3 ג'יגה בייט. כמו כן, המכשיר מופעל על ידי סוללת ליתיום-יון בקיבולת 5000 מיליאמפר-שעה. במתח טעינה בן 5 וואט.

#### מצלמה
המכשיר מצויד במערך בעל שתי מצלמות אחוריות, ומצלמה אחת קדמית, הכולל: מצלמה ראשית בעלת עדשה רחבה ברזולוציה 13 מגה פיקסל; מצלמה שהיא חיישן לצילום עומק ברזולוציה 2 מגה פיקסל; וכמו כן, למכשיר ישנה מצלמה קדמית ברזולוציה 5 מגה פיקסל. המצלמה הראשית יכולה להקליט וידאו עד 1080p ב-30 פריימים בשנייה.

### תוכנה
המכשיר הושק כשמותקנת עליו מערכת ההפעלה אנדרואיד 10 בממשק המותאם של סמסונג - One UI מעל ל-2.5. ניתן לשדרג לאנדרואיד 11 לממשק המותאם של סמסונג - One UI 3.1.

## קישורים חיצוניים
* 

## הערות שוליים

קטגוריה:טלפונים סלולריים של סמסונג
קטגוריה:מכשירי אנדרואיד
A02
קטגוריה:מכשירים שהושקו ב-2021
אלפא (מכ"ם)

ה**אלפא** או **EL/M-2258 ALPHA,** היא מערכת מכ"ם AESA (ראשי תיבות באנגלית: Active Electronically Scanned Array , בעברית: מערך תר אלקטרונית פעיל) רב-תכליתי לשימוש על גבי כלי שיט, המפותח ומיוצר על ידי מפעל אלתא של התעשייה האווירית. המערכת מיועדת לספינות בינוניות כמו קורבטה או פריגטה. ALPHA הוא ראשי תיבות של **A**dvanced & **L**ightweight **PH**ased **A**rray.

## תיאור
המכ"ם פועל בטווח תדרי S-Band, ומייצר מספר רב של אלומות הסורקות בו-זמנית אזורים שונים. המערכת מיועדת למגוון רחב של משימות בו-זמנית: גילוי וסיווג מטרות ימיות ואוויריות, עקיבה אחר מספר רב של מטרות, הנחיית נשק ועוד. המערכת מכסה אזימוט של 360 מעלות.

### משקל וטווחי גילוי המערכת
* מעל הסיפון:
** 880 ק"ג - לדגם הבסיסי
** 1,700 ק"ג - לגרסה בעלת טווח מוארך
* מתחת לסיפון:
** 1,400 ק"ג - לדגם הבסיסי
** 1,500 ק"ג - לגרסה בעלת טווח מוארך
* טווח גילוי מטרות אוויריות:
** 200 ק"מ - לדגם הבסיסי
** 400 ק"מ - לגרסה בעלת טווח מוארך

## מפעילים
; 
* סער 4.5
* סער 5
* הקורבטות מסדרת רשף - עתידי

## קישורים חיצוניים
* מכ"ם האלפא, באתר התעשייה האווירית
* חיל הים מצטייד המערכות מכ"ם אלפא

## הערות שוליים

קטגוריה:מוצרי אלתא
קטגוריה:מכ"ם
פיט הולמס

**פיטר (פיט) בנדיקט הולמס** (באנגלית: **Peter Benedict Holmes**; נולד ב-30 במרץ 1979) הוא קומיקאי, שחקן, מדבב, תסריטאי, מפיק ושדרן פודקאסט אמריקאי.

## ביוגרפיה
נולד בבוסטון לאם ילידת ליטא ולו אח אחד. בעת שלמד בגורדון קולג' ניגן בהרכב פאנק רוק. גדל במשפחה אוונגליסטית.

השתתף בסדרה Premium Blend בערוץ קומדי סנטרל. משנת 2010 הופיע שלוש פעמים בתוכנית John Oliver's New York Stand Up Show וגם בתוכנית Late Night with Jimmy Fallon. הוא השתתף בדיבוב בסדרה Ugly Americans בערוץ קומדי סנטרל.

ב-2011 הוציא הולמס אלבום הכולל קטעים שביצע. ב-2013 הוציא אלבום שני.

הולמס כתב פרק אחד לסיטקום Outsourced ופרק לסדרה I Hate My Teenage Daughter. בשנת 2013 החל להגיש את תוכנית הלייט נייט The Pete Holmes Show בערוץ TBS. התוכנית בוטלה ביוני 2014 בשל מספר צופים נמוך.

בשנת 2017 עלתה העונה הראשונה של הסדרה נופל וקם שיצר, בבימוי ג'אד אפאטאו. בסדרה גילם הולמס את עצמו, כקומיקאי מתחיל בסצנת מועדוני הסטנד אפ בניו יורק. הסדרה שודרה במשך שלוש עונות ברשת HBO. הוא גם הוציא את הספר  Comedy Sex God בשנת 2017.

בשנת 2019 השתתף בדיבוב הסרט "החיים הסודיים של חיות המחמד 2".

בשנת 2021 השתתף בסרט "שכחתי שאין כמו בבית"; השישי בסדרת הסרטים המצליחה "שכחו אותי בבית". 

בשנת 2022 שיחק בתפקיד הראשי בסיטקום "How We Roll" של ערוץ CBS, בתור מכונאי רכב שפורש מעבודתו והופך לשחקן באולינג ידוע.  

בשנת 2023 שיחק בסיטקום "בית דין לילי" ברשת NBC; המהווה חידוש לסדרת הטלוויזיה באותו שם ששודרה ברשת בשנים 1984–1992. באותה שנה שיחק בתפקיד קטן בסרט הקומדיה של נטפליקס "משפחה לא מחליפים". 

## פודקאסט
משנת 2011 הולמס מגיש פודקאסט בשם You Made It Weird with Pete Holmes. בין אורחיו בפודקאסט היו גארי שנדלינג, ג'אד אפאטאו, עזיז אנסרי, ג'ון מולייני ודיינה קארווי. בפודקאסט מביעים האורחים את דעתם על נושאים כגון קומדיה, מיניות ודת.

## קישורים חיצוניים

* 

* 

## הערות שוליים

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:שחקני קולנוע וטלוויזיה אמריקאים
קטגוריה:בוגרי מכללת גורדון
קטגוריה:שחקנים אמריקאים
קטגוריה:מדבבים אמריקאים
קטגוריה:אמריקאים ממוצא ליטאי
קטגוריה:אמריקאים שנולדו ב-1979
אוריול בוסקטס

**אוריול בוסקטס מאס** (בספרדית: **Oriol Busquets Mas**; נולד ב-20 בינואר 1999 בסן פליו שבספרד) הוא כדורגלן ספרדי המשחק בעמדת הקשר האחורי באויפן מליגת המשנה הבלגית.

## קריירת מועדונים
בוסקטס הצטרף אל מחלקת הנוער של ברצלונה בשנת 2007 לאחר תקופת מבחן מוצלחת. ב-29 באפריל 2017 הוא ערך את הופעת הבכורה שלו בברצלונה אתלטיק, קבוצת המילואים של המועדון, בניצחון 2-0 על פראט במסגרת הליגה הספרדית השלישית.

ב-29 בנובמבר 2017 ערך בוסקטס את הופעת הבכורה שלו בקבוצה הראשונה של המועדון, כששיחק 62 דקות בניצחון 5-0 על ריאל מורסיה במסגרת שלב 32 הגדולות של גביע המלך הספרדי.

ב-27 באוגוסט 2019 הושאל בוסקטס לטוונטה מליגת העל ההולנדית למשך עונה אחת. ב-1 בספטמבר הוא ערך את הופעת הבכורה שלו במועדון, כשנכנס כמחליף בניצחון 3-1 על אוטרכט במסגרת הליגה. הוא ערך 21 הופעות ליגה במדי המועדון במשך תקופת ההשאלה.

ב-28 באוגוסט 2021 חתם בוסקטס על חוזה לשלוש עונות בקלרמון פוט מליגת העל הצרפתית.

ב-20 ביולי 2022 חתם בוסקטס בארוקה הפורטוגזית.

ב-24 בינואר 2025 חתם באנדורה מהליגה הספרדית השלישית.

## תארים
;ברצלונה
* גביע המלך הספרדי (1): 2017/2018
* ליגת האלופות לנוער (1): 2017/2018

## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני טוונטה
קטגוריה:כדורגלני קלרמון פוט
קטגוריה:כדורגלני ארוקה
קטגוריה:כדורגלני פ.צ. אנדורה
קטגוריה:ספרדים שנולדו ב-1999